ဘက်ဆန်းတောင်

ဘက်ဆန်းတောင် (別山, Bessan) သည် ဂျပန်နိုင်ငံ၊ အိရှိခဝခရိုင်၊ ဟခုဆန်းမြို့နှင့် ဂိဖုခရိုင်၊ ဂုဂျောမြို့တို့၏ နယ်နိမိတ်ပေါ်တွင် ရှိသည့် တောင်တစ်ခု ဖြစ်သည်။ အမြင့်သည် ၂၃၉၉ မီတာ (၇၈၇၁ ပေ) ရှိသည်။ တောင်ထိပ်တွင် triangulation station စခန်းနှစ်ခု ရှိသည်။ ဤတောင်၏ မြောက်ဘက်မှ ဟခုတောင်ကို မြင်ရသည်။ တောင်ထိပ်မှ အနည်းငယ်အကွာတွင် ဘက်ဆန်းနတ်ကျောင်း (別山神社 Bessan Jinja) ရှိသည်။ ဤတောင်သည် ဟခုဆန်အမျိုးသားဥယျာဉ်ထဲတွင် ပါဝင်သည်။Hakusan National Park . Ministry of the Environment (Japan).

သမိုင်းကြောင်း
ရာစုနှစ်များစွာကပင် ဟခုတောင်သို့ ဘာသာရေးဆိုင်ရာယုံကြည်ချက်ဖြင့် တက်ရောက်ခဲ့ကြသည်။ ဂိဖုခရိုင်ဘက်မှ ဟခုတောင်ထိပ်သို့ တက်ရောက်သည့်လမ်းသည် လူကြိုက်များသည်။ ၎င်းလမ်းကြောင်းသည် ဘက်ဆန်းတောင်ကို ဖြတ်သန်းကာ တက်ရောက်ရသည်။ "ဘက်ဆန်းတောင်" ၏ အမည်မှာ "သီးခြားတောင်" ဟု အဓိပ္ပါယ်ရသည်။ အဘယ်ကြောင့်ဆိုသော် ဤတောင်သည် ဟခုတောင်၏ တောင်ဘက်ခြမ်းတွင် အနည်းငယ်သီးခြားကွဲထွက်နေသည့်အတွက် ဖြစ်သည်။ ဘက်ဆန်းတောင်၏ တောင်ဘက်သည် သေးငယ်သည့် မြေပြန့်ဧရိယာဖြစ်သည်။ ၎င်းမြေပြန့်ကို "ဘက်ဆန်းလွင်ပြင်"  (別山平 Bessan Hira) နှင့် "မိတရရှိရကန်" (御手洗池 Mitarashi Ike) ဟု ခေါ်သည်။ ကန်၏ အနီးတွင် ကိုးကွယ်ယုံကြည့်မှုအတွက် တောင်သို့လာရောက်ကြသူများ တည်းခိုသည့်အိမ်အဖြစ်အသုံးပြုခဲ့ကြသည့် ဘက်ဆန်းအဆောင် (別山室 Bessan-ya) ၏ အပျက်အစီးများ ရှိသည်။

ပထဝီသွင်ပြင်
ရောဟခုတောင်တန်း၏ အဓိကတောင်ထိပ်ဖြစ်သည့် ဟခုတောင်သည် လှုပ်ရှားနေသည့် မီးတောင်တစ်ခုဖြစ်သည်။ ဘက်ဆန်းတောင်ကို sedimentary rock ကျောက်အမျိုးအစားများဖြင့် ဖွဲ့စည်းထားသည်။ တောင်၏ တောင်ဘက်မျက်နှာစာတွင် ကျောက်သားနံရံတစ်ခုရှိပြီး ၎င်းကို "တိုင်းဟဲနံရံ" (太平壁 Taihei-kabe) ဟု ခေါ်သည်။ တောင်ထိပ်အနီးတွင် သစ်ပင်ချုံတန်းမများ ရှိသည်။ တောင်၏ အောက်ခြေအနိမ့်ပိုင်းတွင် များစွာသောသစ်ပင်များကို ပိုမိုတွေ့မြင်ရသည်။ ဤတောင်ပတ်ဝန်းကျင်ဒေသကို ဂျပန်နိုင်ငံ၏ "နှင်းတိုင်းပြည်" ဟု ခေါ်သည်။ ၎င်းဒေသသည် နှစ်ဝက်ကျော် နှင်းများဖြင့် ဖုံးလွှမ်းနေသည်။

ကိုးကား

ကဏ္ဍ:ဂျပန်နိုင်ငံရှိ တောင်များ